Diego Lermanek 2002an egin zuen bere lehenengo film luzea, Tan de repente, eta beste sari batzuen artean Locarnoko zinema-jaialdiko Zilarrezko Lehoinabarra irabazi zuen lan horri esker. Ondoren, Veneziako zinema-jaialdiko Sail Ofizialean parte hartu zuen Mientras tanto (2006) filmarekin. 2007an Servicios prestados dokumentala zuzendu zuen, eta Locarnon aurkeztu zen. Bere hurrengo bi filmak, La mirada invisible (2010) eta Refugiado (2014), Canneseko zinema-jaialdiko Errealizadoreen Hamabostaldian proiektatu ziren. Horrez gain, La casa (2015) telesaila ere zuzendu du.